b"\n_START_ARTICLE_\nParlament de la Comunitat German\xc3\xb2fona de B\xc3\xa8lgica\n_START_SECTION_\nHist\xc3\xb2ria\n_START_PARAGRAPH_\nDes d'octubre de 1973, la comunitat de parla alemanya gaudeix del seu propi Parlament, aleshores conegut com el Consell de Cultura de la Comunitat Alemanya (Rat der deutschen Kulturgemeinschaft). El 1973, els membres no eren escollis directament, per\xc3\xb2 la distribuci\xc3\xb3 d'escons va ser determinada pels resultats de les eleccions legislatives belgues. No obstant aix\xc3\xb2, el mar\xc3\xa7 de 1974, es van celebrar les primeres eleccions directes per al Consell Alemany de Cultura de la Comunitat. El nom del parlament es va canviar a Consell de la Comunitat German\xc3\xb2fona (Rat der Deutschsprachigen Gemeinschaft), en 1984, i despr\xc3\xa9s novament pel de Parlament de la Comunitat German\xc3\xb2fona el 2004. El seu president actual \xc3\xa9s Ludwig Siquet.\n_START_SECTION_\nCompet\xc3\xa8ncies\n_START_PARAGRAPH_\nLes tasques m\xc3\xa9s importants d'aquest Parlament inclouen l'elecci\xc3\xb3 i la supervisi\xc3\xb3 del Govern de la Comunitat de parla alemanya, l'aprovaci\xc3\xb3 dels decrets per a la comunitat de parla alemanya i la preparaci\xc3\xb3 i aprovaci\xc3\xb3 del pressupost anual."